**BILJEŠKE**

**UZ FINANCIJSKE IZVJEŠTAJE**

**TEHNIČKE ŠKOLE ČAKOVEC**

**ZA 2023. GODINU**

Čakovec, siječanj 2024.

**TEHNIČKA ŠKOLA ČAKOVEC**

ŠPORTSKA 5

40000 ČAKOVEC

Šifra grada: 060

KLASA: 400-04/24-02/01

URBROJ: 2109-58-01-24-02

Čakovec, 30. siječnja 2024. Razina: 31 Matični broj: 03109208

 OIB: 59339790065

 Šifra djelatnosti: 8532

 RKP: 19206

 Razdjel: 000

Tehnička škola Čakovec osnovana je 13. rujna 1995, a pravni je slijednik pravnih osoba od 1890. godine kada je osnovana Šegrtska škola Čakovec. Osnivač škole je Međimurska županija, Ruđera Boškovića 2, Čakovec, odobrenje za rad škole Klasa: UP/I-602-03/95-01-1274, URBROJ: 532-06/95-01 izdano je 13. rujna 1995. godine.

Zakonske i druge podloge na kojima se zasniva rad škole:

1. Zakon o odgoju i obrazovanju u osnovnoj i srednjoj školi, NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23
2. Zakon o ustanovama, NN 76/93, 29/97, 47/99, 35/08, 127/19, 151/22
3. Zakon o proračunu, NN br. 87/08, 136/12, 15/15, 144/21, Pravilnik o proračunskim klasifikacijama, NN br. 4/24 i Pravilnik o proračunskom računovodstvu i računskom planu NN br. 158/23
4. Godišnji plan i program rada za školsku godinu 2023./2024.
5. Školski kurikulum za školsku godinu 2023./2024.

Tehnička škola Čakovec vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Struktura ostvarenih prihoda poslovanja u razdoblju 1. siječnja 2023. – 31. prosinca 2023. izgleda kako slijedi:

|  |  |  |
| --- | --- | --- |
| **OPIS** | **IZNOS (eur)** | **UDIO (%)** |
| Tekuće pomoći proračunskim korisnicima iz proračuna koji nije nadležan (6361) | 2.140.892,55 | 52,00% |
| Kapitalne pomoći proračunskim korisnicima iz proračuna koji nije nadležan (6362) | 83.683,30 | 2,03% |
| Tekuće pomoći iz državnog proračuna temeljem prijenosa EU sredstava ( 6381) | 857.431,99 | 20,83% |
| Kapitalne pomoći iz državnog proračuna temeljem prijenosa EU sredstava ( 6382) | 466.677,53 | 11,34% |
| Prihodi od imovine (6413) | 114,66 | 0,00% |
| Prihod po posebnim propisima (aktivnosti iz školskog kurikuluma, osiguranje učenika, ulaznice za plivanje) (6526) | 28.927,54 | 0,70% |
| Prihodi od pruženih usluga (661) | 18.448,37 | 0,45% |
| Tekuće i kapitalne donacije (663) | 41.096,43 | 1,00% |
| Prihodi od JLPRS (671) | 479.288,73 | 11,64% |
| Prihodi od prodaje proizvedene DI (72) | 363,45 | 0,01% |
| **UKUPNO PRIHODI** | **4.116.752,71** | **100,0** |
|  |  |  |

Tekuće pomoći iz proračuna koji nije nadležan iznose ukupno 2.140.892,55 eur (6361), što čini 52,00% ukupnih prihoda, dok je za kapitalne pomoći iz proračuna koji nije nadležan, Škola primila ukupno 83.683,30 eur (6362).

U 2023. godini primili smo ukupno 857.431,99 eur tekuće pomoći iz državnog proračuna temeljem prijenosa EU sredstava (6381), što čini 20,83% ukupnih prihoda, od čega se 5.628,62 eur odnosi na projekt Škola jednakih mogućnosti, dok se ostatak odnosi na projekt Regionalni centar kompetentnosti (RCK), za koji smo primili i 466.677,53 eur kapitalne pomoći (6382), što čini 11,34% ukupnih prihoda.

Međimurska županija, kao osnivač, iz decentraliziranih sredstava financira materijalne rashode, energente i naknadu za dolazak na rad. Sredstva MŽ u 2023. činila su 11,64% ukupnih prihoda Škole , odnosno primljeno je ukupno 239.288,73 eur za financiranje rashoda poslovanja, odnosno 240.000,00 eur za financiranje rashoda za nabavu nematerijalne imovine u okviru RCK.

Vlastiti prihodi Tehničke škole Čakovec vežu se uz osnovnu djelatnost - obrazovanje uz rad, usluge školske radionice, najam kuhinje, najam aparata za tople napitke, prijepise svjedodžbi te iznose ukupno 18.447,37 eur (661).

Tekuće i kapitalne donacije iznose 41.096,43 eur, a odnose se na donaciju OTP BANKE u iznosu od 40.000,00 eur, čija sredstva su namijenjena za projekt Regionalnog centra kompetentnosti, s ciljem uspostavljanja najboljih mogućih uvjeta za obrazovanje i stjecanje potrebnih kompetencija za učenike te ostale polaznike škole, kao i optimalnih uvjeta za rad zaposlenika Škole.

Prihodi od prodaje proizvedene DI iznose 363,45 eur (72), što se odnosi na 35% uplata na ime otkupa stanova na kojima postoji stanarsko pravo, dok je 65% uplaćeno u državni proračun.

Struktura izvršenih rashoda poslovanja u razdoblju 1. siječnja 2023. – 31. prosinca 2023. izgleda kako slijedi:

|  |  |  |
| --- | --- | --- |
| **OPIS** | **IZNOS (eur)** | **UDIO (%)** |
| Rashodi za plaće (31) | 2.229.869,04 | 57,14 |
| Materijalni rashodi (32) | 793.056,57 | 20,32 |
| Financijski rashodi (34) | 1.542,22 | 0,04 |
| Subvencije (35) | 156.657,36 | 4,02 |
| Pomoći dane u inozemstvo i unutar općeg proračuna(36) | 25.595,12 | 0,66 |
| Naknade građanima i kućanstvima u naravi (37) | 39.530,00 | 1,01 |
| Donacije (38) | 849,04 | 0,02 |
| Postrojenja i oprema (422) | 643.009,66 | 16,48 |
| Knjige i djela likovnih umjetnika (424) | 1.618,73 | 0,04 |
| Nematerijalna proizvedena imovina (426) | 10.552,96 | 0,27 |
| **UKUPNO RASHODI** | **3.902.280,70** | **100,0** |
|  |  |  |

Za plaće i materijalna prava djelatnika (31) u 2023. godini utrošeno je 2.229.869,04 eur, odnosno 57,14% ukupnih rashoda.

Na materijalne rashode (32), ukupno je utrošeno 793.056,57 eur, od čega 362.705,73 eur na naknade troškove zaposlenima, zatim 80.606,68 eur na rashode za materijal i energiju, 267.321,18 eur na rashode za usluge, 40.620,30 eur na naknade troškova osobama izvan radnog odnosa, te 41.802,68 eur na ostale rashode.

Za nabavu nove opreme i knjiga utrošeno je 655.181,35 eur (4). Za postrojenje i opremu utrošeno je 643.009,66 eur, knjižni fond je obnovljen novim knjigama u iznosu od 1.618,73 eur, dok je u računalne programe uloženo 10.552,96 eur.

Troškovi u 2023. godini su manji u odnosu na 2022. godinu, tada su proračun, pa tako i troškovi Škole bili veći zbog projekta Regionalni centar kompetencija. U 2023. godini, najveća povećanja troškova direktno su vezana uz projekt RCK te ih vidimo na kontima 3213- stručno usavršavanje zaposlenika, 3231 – usluge prijevoza i 3233 - usluge promidžbe i informiranja, gdje su se troškovi značajno povećali. Nakon što je u 2021. i 2022. godine nabavljena većina opreme, u 2023. su najznačajnija stavka projekta bile soft skill vještine, tako da su odrađene brojne edukacije, stručna usavršavanja zaposlenika, što je s automatski povećalo i troškove prijevoza.

Tehnička škola Čakovec poslovala je s viškom od 214.835,46 eur u 2023. godini, a obzirom na preneseni višak iz 2022. godine u iznosu od 67.838,00 eur, ukupni višak koji se prenosi u 2024. godinu iznosi 282.673,46 eur. Veći dio viška će biti utrošen u 2024. godini jer se radi o aktivnostima za koje smo prihod primili u 2023. godini.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA NA OBRASCU P-VRIO**

Iznos povećanja na P017 odnosi se na prijenos imovine u vlasništvo Škole u iznosu od 539.179,72 eur, dok se P018 odnosi na povećanje vrijednosti računalne opreme u iznosu od 534,07 eur, za koju je Škola također dobila odluku o prijenosu imovine.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Obrazac RAS – funkcijski za razdoblje od 1. siječnja do 31. prosinca 2023. godine popunjen je ukupno ostvarenim troškovima za 2023. godinu, te je pod AOP 116-Više srednjoškolsko obrazovanje upisan iznos 3.902.280,70 eur.

**BILJEŠKE UZ IZVJEŠTAJ O OBVEZAMA**

Stanje obveza na početku izvještajnog razdoblja iznosi 395.948,43 eur, a stanje obveza na kraju izvještajnog razdoblja 264.893,62 eur. Dospjele su obveze u iznosu od 15.937,19 eur, a odnose se na troškove kamata, nastale zbog projekta RCK, a u kojem su nam tvrtke ĐURKIN d.o.o. i NOVI GODOVI d.o.o. računali kamate za zakašnjela plaćanja koje Škola prije odobrenja ZNS-a i uplate na račun Škole, nije mogla pravovremeno podmiriti.

Ostale obveze u iznosu od 248.956,43 eur nisu dospjele s 31.12.2023., a odnose se na plaću i materijalna prava za 12/2023 čije dospijeće je u siječnju 2024., te na ostale fakture tekućih rashoda sa datumom 31.12.2023. čija je valuta dospijeća u 2024. godini.

**BILJEŠKE UZ BILANCU**

Imovina na dan 31.12.2023. godine iznosila je 6.681.291,87 eur što odgovara iznosu obaveza i vlastitih izvora. Nefinancijska imovina Škole iznosi 6.128.390,56 eur. Za dugotrajnu imovinu primjenjuju se stope otpisa iz Pravilnika o proračunskom računovodstvu i Računskom planu, a

ispravak vrijednosti knjižen je na teret izvora vlasništva. Za kratkotrajnu imovinu, sitni inventar, primjenjuje se sto postotni otpis.

Financijska imovina Škole iznosi 552.901,31 eur. Sastoji se od novčanih sredstava i potraživanja. Stanje na žiro računu i blagajni jednako je izvatku žiro računa otvorenih u PBZ d.d. i saldu blagajne Škole u iznosu od 343.102,47 eur.

Kontinuirani rashodi budućih razdoblja iznose 189.362,50 eur, a odnose se na plaću za prosinac 2023., koja će biti isplaćena u siječnju 2024.

Obveze Škole s 31.12.2023. godine odnose se najvećim dijelom na obveze za zaposlene koje iznose 193.462,26 eur, dok se ostatak odnosi na obveze za materijalne i financijske rashode.

U 2023. godini provedena je obvezna korekcija rezultata u iznosu od 466.677,53 eur. Podatak u Bilanci je naveden nakon provedene korekcije rezultata i razlikuje se od podatka u obrascu PR-RAS-a.

Tehnička škola Čakovec nema sudskih sporova u tijeku, ugovorenih odnosa i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i sl.).

 Ravnatelj

 Dražen Blažeka, dipl.ing